# Europos Sąjungos L 18/2005

| | ISSN 1725-5120 |
| --- | --- |
| Europos Sąjungos
  oficialusis leidinys | L 18 |
| | |
| Leidimas lietuvių kalba | Teisės aktai | 48 tomas2005m. sausio 20d. |

ISSN 1725-5120

Europos Sąjungos

oficialusis leidinys

L 18

Leidimas lietuvių kalba

Teisės aktai

48 tomas2005m. sausio 20d.

---

| Turinys | | II   Aktai, kurių skelbti neprivaloma | Puslapis |
| --- | --- | --- | --- |
| | | Audito rūmai |
| | * | Europos bendrijų Audito rūmų darbo tvarkos taisyklės | 1 |

Turinys

II   Aktai, kurių skelbti neprivaloma

Puslapis

Audito rūmai

*

Europos bendrijų Audito rūmų darbo tvarkos taisyklės

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Aktai, kurių skelbti neprivaloma

Audito rūmai

| 20.1.2005 | LT | Europos Sąjungos oficialusis leidinys | L 18/1 |
| --- | --- | --- | --- |

20.1.2005

LT

Europos Sąjungos oficialusis leidinys

L 18/1

---

EUROPOS BENDRIJŲ AUDITO RŪMŲ DARBO TVARKOS TAISYKLĖS

TURINYS

I DALIS: AUDITO RŪMŲ STRUKTŪRA

| I SKYRIUS | AUDITO RŪMAI |
| --- | --- |

I SKYRIUS

| 1 Straipsnis | Kolegialumas |
| --- | --- |

1 Straipsnis

| 1 SKIRSNIS | NARIAI |
| --- | --- |

1 SKIRSNIS

| 2 Straipsnis | Kadencijos pradžia |
| --- | --- |

2 Straipsnis

| 3 Straipsnis | Narių įsipareigojimai ir pareigos |
| --- | --- |

3 Straipsnis

| 4 Straipsnis | Atstatydinimas ir teisės į pensiją ar atitinkamas išmokas netekimas |
| --- | --- |

4 Straipsnis

| 5 Straipsnis | Vyresnumo tvarka |
| --- | --- |

5 Straipsnis

| 6 Straipsnis | Laikinas narių pavadavimas |
| --- | --- |

6 Straipsnis

| 2 SKIRSNIS | PIRMININKAS |
| --- | --- |

2 SKIRSNIS

| 7 Straipsnis | Pirmininko išrinkimas |
| --- | --- |

7 Straipsnis

| 8 Straipsnis | Laikinas pirmininko pavadavimas |
| --- | --- |

8 Straipsnis

| 9 Straipsnis | Pirmininko pareigos |
| --- | --- |

9 Straipsnis

| 3 SKIRSNIS | AUDITO GRUPĖS IR KOMITETAI |
| --- | --- |

3 SKIRSNIS

| 10 Straipsnis | Audito grupės |
| --- | --- |

10 Straipsnis

| 11 Straipsnis | Komitetai |
| --- | --- |

11 Straipsnis

| 4 SKIRSNIS | GENERALINIS SEKRETORIUS |
| --- | --- |

4 SKIRSNIS

| 12 Straipsnis | Audito Rūmų generalinis sekretorius |
| --- | --- |

12 Straipsnis

| II SKYRIUS | AUDITO RŪMŲ UŽDUOČIŲ VYKDYMAS |
| --- | --- |

II SKYRIUS

| 13 Straipsnis | Įgaliojimų perdavimas |
| --- | --- |

13 Straipsnis

| 14 Straipsnis | Įgaliojimus suteikiančio pareigūno įgaliojimai |
| --- | --- |

14 Straipsnis

| 15 Straipsnis | Audito Rūmų padalinių struktūra |
| --- | --- |

15 Straipsnis

II DALIS: AUDITO RŪMŲ VEIKLA

| I SKYRIUS | AUDITO RŪMŲ POSĖDŽIAI |
| --- | --- |

I SKYRIUS

| 16 Straipsnis | Posėdžių planavimas |
| --- | --- |

16 Straipsnis

| 17 Straipsnis | Darbotvarkė |
| --- | --- |

17 Straipsnis

| 18 Straipsnis | Sprendimų priėmimo tvarka |
| --- | --- |

18 Straipsnis

| 19 Straipsnis | Pirmininkavimas posėdžiams |
| --- | --- |

19 Straipsnis

| 20 Straipsnis | Kvorumas |
| --- | --- |

20 Straipsnis

| 21 Straipsnis | Posėdžių konfidencialumas |
| --- | --- |

21 Straipsnis

| 22 Straipsnis | Posėdžių protokolai |
| --- | --- |

22 Straipsnis

| II SKYRIUS | SPRENDIMAI |
| --- | --- |

II SKYRIUS

| 23 Straipsnis | Sprendimų priėmimas |
| --- | --- |

23 Straipsnis

| 24 Straipsnis | Kalbos ir autentiškumo patvirtinimas |
| --- | --- |

24 Straipsnis

| 25 Straipsnis | Perdavimas ir paskelbimas |
| --- | --- |

25 Straipsnis

| III SKYRIUS | AUDITAS IR ATASKAITŲ, NUOMONIŲ, PASTABŲ BEI PATIKINIMO PAREIŠKIMŲ PARENGIMAS |
| --- | --- |

III SKYRIUS

| 26 Straipsnis | Audito taisyklės |
| --- | --- |

26 Straipsnis

| 27 Straipsnis | Pranešėjai |
| --- | --- |

27 Straipsnis

III DALIS: BENDROSIOS IR BAIGIAMOSIOS NUOSTATOS

| 28 Straipsnis | Trupmenomis išreikšti skaičiai |
| --- | --- |

28 Straipsnis

| 29 Straipsnis | Įgyvendinimo taisyklės |
| --- | --- |

29 Straipsnis

| 30 Straipsnis | Teisė susipažinti su dokumentais |
| --- | --- |

30 Straipsnis

| 31 Straipsnis | Įsigaliojimas |
| --- | --- |

31 Straipsnis

| 32 Straipsnis | Paskelbimas |
| --- | --- |

32 Straipsnis

EUROPOS BENDRIJŲ AUDITO RŪMAI,

atsižvelgdami į Europos bendrijos steigimo sutartį, ypač į jos 248 straipsnio 4 dalį,

atsižvelgdami į Europos atominės energijos bendrijos steigimo sutartį, ypač į jos 160C straipsnio 4 dalį,

2004 m. lapkričio 15 d. gavę Tarybos pritarimą,

PATVIRTINO ŠIAS DARBO TVARKOS TAISYKLES:

I DALIS

AUDITO RŪMŲ STRUKTŪRA

I SKYRIUS

AUDITO RŪMAI

1 Straipsnis

Kolegialumas

Audito Rūmai yra kolegiali institucija; jos struktūrą ir veiklą reglamentuoja Sutarčių ir Finansinio reglamento nuostatos bei šios Darbo tvarkos taisyklės.

1 SKIRSNIS

NARIAI

2 Straipsnis

Kadencijos pradžia

Nario kadencija prasideda nuo paskyrimo akte nurodytos datos arba, jei tokia data nenurodyta, nuo paskyrimo akto priėmimo datos.

3 Straipsnis

Narių įsipareigojimai ir pareigos

Nariai savo pareigas eina pagal EB sutarties 247 straipsnio 4 ir 5 dalių bei EAEB sutarties 160B straipsnio 4 ir 5 dalių nuostatas.

4 Straipsnis

Atstatydinimas ir teisės į pensiją ar atitinkamas išmokas netekimas

1.   Jei Audito Rūmai savo narių daugumos sprendimu mano, kad jiems pateikta informacija leidžia tvirtinti, jog narys nebeatitinka keliamų reikalavimų arba nebetinkamai vykdo jam patikėtas pareigas (EB sutarties 247 straipsnio 7 dalis ir EAEB sutarties 160B straipsnio 7 dalis), jie paveda Audito Rūmų pirmininkui arba, jei aptariamasis narys yra pirmininkas, nariui, kuris pagal šių Darbo tvarkos taisyklių 5 straipsnyje aptariamą vyresnumo tvarką yra pirmas po pirmininko, parengti preliminarią ataskaitą.

2.   Preliminari ataskaita ir su ja susiję dokumentai pateikiami visiems Audito Rūmų nariams, įskaitant ir aptariamąjį narį, kuris per pirmininko, o jei aptariamasis narys yra pirmininkas, nario, kuris pagal vyresnumo tvarką yra pirmas po pirmininko, nustatytą terminą pateikia pastabas raštu.

3.   Aptariamasis narys taip pat kviečiamas pasiaiškinti Audito Rūmams žodžiu.

4.   Sprendimą perduoti klausimą svarstyti Teisingumo Teismui siekiant, kad aptariamasis narys būtų atleistas iš pareigų ir (arba) jam būtų atimta teisė į pensiją ar atitinkamas išmokas, Audito Rūmai priima slaptu balsavimu keturiomis penktosiomis visų narių balsų. Aptariamasis narys balsavime nedalyvauja.

5 Straipsnis

Vyresnumo tvarka

1.   Pagal vyresnumo tvarką pirmas yra Audito Rūmų pirmininkas; narių vyresnumas priklauso nuo jų paskyrimo į šias pareigas datos. Jei narys paskirtas pakartotinai, nors nebūtinai iš karto pasibaigus ankstesnei kadencijai, atsižvelgiama į jo buvusios kadencijos trukmę.

2.   Nuo tos pačios datos pareigas pradėjusių eiti narių vyresnumą lemia jų amžius.

6 Straipsnis

Laikinas narių pavadavimas

1.   Jei nario pareigybė tampa laisva, Audito Rūmai paskiria narį arba narius, įgaliotą (-us) laikinai eiti šias pareigas, iki bus paskirtas naujas narys.

2.   Nario nesant arba jei jis laikinai negali eiti savo pareigų, jį laikinai pavaduoja vienas (arba keli) nariai pagal atitinkamas Įgyvendinimo taisyklių nuostatas.

2 SKIRSNIS

PIRMININKAS

7 Straipsnis

Pirmininko išrinkimas

1.   Audito Rūmai pirmininką renka prieš esamo pirmininko kadencijos pabaigą. Jei pirmininko kadencijos pabaiga sutampa su daliniu Audito Rūmų sudėties pakeitimu pagal EB sutarties 247 straipsnio 3 dalį ir EAEB sutarties 160B straipsnio 3 dalį, rinkimai rengiami nedelsiant po sudėties pakeitimo arba vėliausiai praėjus penkiolikai dienų nuo naujos sudėties Audito Rūmų darbo pradžios.

2.   Pirmininkas renkamas slaptu balsavimu. Kandidatas, pirmame ture surinkęs dviejų trečdalių narių balsų daugumą, yra išrenkamas pirmininku. Jei tokios daugumos nesurenka nė vienas kandidatas, nedelsiant pradedamas kitas rinkimu turas, kuriame išrenkamas kandidatas, surinkęs narių balsų daugumą. Jei antrajame rinkimų ture nė vienas kandidatas nesurenka narių balsų daugumos, organizuojami kiti rinkimų turai pagal Įgyvendinimo taisyklėse nustatytą tvarką.

8 Straipsnis

Laikinas pirmininko pavadavimas

1.   Pirmininko nesant, jį laikinai pavaduoja kadenciją baigiantis pirmininkas, jei jis dar yra Audito Rūmų narys, išskyrus jei jis yra neveiksnus. Visais kitais atvejais pirmininko pareigas laikinai eina narys, kuris yra pirmas pagal vyresnumą pagal 5 straipsnio nuostatas.

2.   Laikinasis pirmininkas, užtikrindamas kasdieninį institucijos valdymą pavaduojamuoju laikotarpiu, organizuoja naujo pirmininko rinkimus pagal 7 straipsnio nuostatas. Tačiau jei pirmininko pareigybė tampa laisva likus mažiau nei šešiems mėnesiams iki numatytos kadencijos pabaigos, pirmininką pavaduoja narys, kuris yra pirmas pagal vyresnumą pagal 5 straipsnio nuostatas.

3.   Pirmininko nesant arba jei jis laikinai negali eiti savo pareigų, jį pagal Įgyvendinimo taisyklių nuostatas pavaduoja narys, kuris yra pirmas pagal vyresnumą pagal 5 straipsnio nuostatas.

9 Straipsnis

Pirmininko pareigos

1.   Pirmininkas:

| a) | šaukia Audito Rūmų posėdžius, jiems pirmininkauja ir užtikrina tinkamą jų eigą; |
| --- | --- |

a)

šaukia Audito Rūmų posėdžius, jiems pirmininkauja ir užtikrina tinkamą jų eigą;

| b) | užtikrina Audito Rūmų sprendimų vykdymą; |
| --- | --- |

b)

užtikrina Audito Rūmų sprendimų vykdymą;

| c) | užtikrina efektyvią Audito Rūmų padalinių veiklą ir racionalų institucijos veiklos valdymą; |
| --- | --- |

c)

užtikrina efektyvią Audito Rūmų padalinių veiklą ir racionalų institucijos veiklos valdymą;

| d) | skiria igaliotinį atstovauti Audito Rūmams visuose teisminiuose ginčuose, kuriuose institucija dalyvauja; |
| --- | --- |

d)

skiria igaliotinį atstovauti Audito Rūmams visuose teisminiuose ginčuose, kuriuose institucija dalyvauja;

| e) | atstovauja Audito Rūmus išorės santykiuose, visų pirma santykiuose su biudžeto įvykdymą tvirtinančia institucija, taip pat kitomis Bendrijos institucijomis ir valstybių narių audito įstaigomis. |
| --- | --- |

e)

atstovauja Audito Rūmus išorės santykiuose, visų pirma santykiuose su biudžeto įvykdymą tvirtinančia institucija, taip pat kitomis Bendrijos institucijomis ir valstybių narių audito įstaigomis.

2.   Pirmininkas gali dalį savo pareigų perduoti vienam ar daugiau Audito Rūmų narių.

3 SKIRSNIS

AUDITO GRUPĖS IR KOMITETAI

10 Straipsnis

Audito grupės

1.   Audito grupės sudaromos ir jų sudėtis nustatoma pagal Įgyvendinimo taisyklių nuostatas.

2.   Audito grupės rengia su auditu susijusius dokumentus, kuriuos tvirtina Audito Rūmai.

3.   Pirmininko siūlymu kiekvienas Audito Rūmų narys, išskyrus jį patį, paskiriamas į vieną iš audito grupių.

4.   Už pavestas atlikti užduotis nariai yra atskaitingi audito grupei ir Audito Rūmams.

11 Straipsnis

Komitetai

1.   Komitetai steigiami ir jų sudėtis nustatoma pagal Įgyvendinimo taisyklių nuostatas.

2.   Komitetai nagrinėja tuos klausimus, kurie nėra priskirti audito grupių kompetencijai pagal 10 straipsnio 2 dalį.

4 SKIRSNIS

GENERALINIS SEKRETORIUS

12 Straipsnis

Audito Rūmų generalinis sekretorius

1.   Audito Rūmai generalinį sekretorių skiria slaptu balsavimu pagal Įgyvendinimo taisyklėse nustatytą tvarką.

2.   Generalinis sekretorius yra atskaitingas Audito Rūmams ir periodiškai jiems teikia savo veiklos ataskaitas.

3.   Audito Rūmų įgaliojimu generalinis sekretorius yra atsakingas už Audito Rūmų sekretoriatą.

4.   Generalinis sekretorius vykdo įgaliojimus, priklausančius paskyrimų tarnybai tokia prasme, kaip apibrėžta Europos Bendrijų pareigūnų tarnybos nuostatų 2 straipsnyje, ir sudaryti darbo sutartis įgaliotai tarnybai tokia prasme, kaip apibrėžta Europos Bendrijų kitų tarnautojų įdarbinimo sąlygų 6 straipsnyje, jei Audito Rūmų sprendimas dėl paskyrimų tarnybai ir sudaryti darbo sutartis įgaliotai tarnybai suteiktų įgaliojimų vykdymo nenustato kitaip.

5.   Generalinis sekretorius yra atsakingas už Audito Rūmų personalo administravimą ir institucijos valdymą, taip pat už kitas Audito Rūmų jam pavestas atlikti užduotis.

6.   Generalinio sekretoriaus nesant arba jei jis laikinai negali eiti savo pareigų, jis laikinai pavaduojamas pagal atitinkamas Įgyvendinimo taisyklių nuostatas.

II SKYRIUS

AUDITO RŪMŲ UŽDUOČIŲ VYKDYMAS

13 Straipsnis

Įgaliojimų perdavimas

1.   Audito Rūmai gali, su sąlyga, kad nebus pažeistas kolegialios atsakomybės principas, įgalioti vieną ar daugiau narių Audito Rūmų vardu ir Audito Rūmams prižiūrint atlikti aiškiai apibrėžtas valdymo ar administravimo užduotis, ir visų pirma Audito Rūmų sprendimų priėmimo parengiamąjį darbą. Tokius įgaliojimus gavę nariai už atliktas užduotis atsiskaito Audito Rūmams.

2.   Nariai gali įgalioti vieną ar daugiau pareigūnų arba tarnautojų pasirašyti su jų kuruojama sritimi susijusius dokumentus pagal Įgyvendinimo taisyklėse nustatytą tvarką.

14 Straipsnis

Įgaliojimus suteikiančio pareigūno įgaliojimai

1.   Įgaliojimus suteikiančio pareigūno įgaliojimus vykdo Audito Rūmų nariai ir, pagal įgaliojimą, generalinis sekretorius, kaip numatyta sprendime dėl biudžeto vykdymo vidaus taisyklių.

2.   Audito Rūmai taisykles, reglamentuojančias įgaliojimus suteikiančio pareigūno ir įgaliotojo įgaliojimus suteikiančio pareigūno veiklos kontrolės tvarką, nustato Sprendime dėl biudžeto įgyvendinimo vidaus taisyklių.

15 Straipsnis

Audito Rūmų padalinių struktūra

1.   Institucijos padalinių struktūrą nustato Audito Rūmai.

2.   Generalinio sekretoriaus siūlymu Audito Rūmai institucijos administraciniams padaliniams ir audito grupėms paskirsto etatų sąraše esančias pareigybes.

II DALIS

AUDITO RŪMŲ VEIKLA

I SKYRIUS

AUDITO RŪMŲ POSĖDŽIAI

16 Straipsnis

Posėdžių planavimas

1.   Audito Rūmai metų pabaigoje nustato preliminarias savo posėdžių datas ateinantiems metams.

2.   Papildomi posėdžiai gali būti surengti pirmininko iniciatyva arba mažiausiai vienos ketvirtosios Audito Rūmų narių prašymu.

17 Straipsnis

Darbotvarkė

1.   Kiekvieno posėdžio darbotvarkės projektą parengia Audito Rūmų pirmininkas.

2.   Audito Rūmai, kuriems pateikiamas darbotvarkės projektas ir prašymai ją pakeisti, galutinę darbotvarkę tvirtina kiekvieno posėdžio pradžioje.

3.   Darbotvarkės punktai, kuriuos Audito Rūmai gali priimti be svarstymų, įtraukiami į darbotvarkės A dalį; punktai, priimami po svarstymo, įtraukiami į darbotvarkės B dalį.

4.   Išsamios sąlygos, pagal kurias darbotvarkės punktas gali būti priimtas be svarstymų arba turi būti priimtas apsvarsčius, nustatomos Įgyvendinimo taisyklėse.

5.   Darbotvarkė ir susiję dokumentai pateikiami per Įgyvendinimo taisyklėse nustatytus terminus.

18 Straipsnis

Sprendimų priėmimo tvarka

Audito Rūmai sprendimus priima posėdžiuose, išskyrus tuos atvejus, kuomet taikoma rašytinė procedūra, numatyta 23 straipsnio 5 dalyje.

19 Straipsnis

Pirmininkavimas posėdžiams

Audito Rūmų posėdžiams pirmininkauja Audito Rūmų pirmininkas. Pirmininko nesant arba jei jis laikinai negali eiti savo pareigų, posėdžiams pirmininkauja laikinai pirmininko pareigas einantis narys, kaip apibrėžta 8 straipsnyje.

20 Straipsnis

Kvorumas

Posėdis yra teisėtas, jei jame dalyvauja ne mažiau kaip du trečdaliai Audito Rūmų narių.

21 Straipsnis

Posėdžių konfidencialumas

Audito Rūmų posėdžiai yra uždari, išskyrus jei Audito Rūmai nusprendžia kitaip.

22 Straipsnis

Posėdžių protokolai

Protokoluojami visi Audito Rūmų posėdžiai.

II SKYRIUS

SPRENDIMAI

23 Straipsnis

Sprendimų priėmimas

1.   Sprendimus Audito Rūmai priima kolegialiai, prieš tai juos apsvarsčius audito grupėje ar komitete, išskyrus tuos sprendimus, kuriuos jie priima kaip paskyrimų tarnyba arba sudaryti darbo sutartis įgaliota tarnyba.

2.   EB sutarties 248 straipsnio 4 dalies 3 pastraipoje ir EAEB sutarties 160C straipsnio 4 dalies 3 pastraipoje minimus dokumentus Audito Rūmų nariai tvirtina visų narių balsų dauguma.

3.   Nepažeidžiant 4 straipsnio 4 dalies ir 7 straipsnio 2 dalies, kiti sprendimai priimami posėdyje dalyvaujančių Audito Rūmų narių balsų dauguma. Tačiau Audito Rūmai nario pasiūlymu ir posėdyje dalyvaujančių narių balsų dauguma gali nuspręsti, kad sprendimas dėl tam tikro Audito Rūmams pateikto nagrinėti klausimo turi būti priimtas visų Audito Rūmų narių balsų dauguma.

4.   Kai sprendimui priimti reikalinga posėdyje dalyvaujančių Audito Rūmų narių balsų dauguma, balsams pasiskirsčius po lygiai, lemia pirmininko balsas.

5.   Audito Rūmai kiekvienu konkrečiu atveju sprendžia, kurie sprendimai turi būti priimami taikant rašytinę procedūrą. Šią procedūrą išsamiai reglamentuoja Įgyvendinimo taisyklės.

24 Straipsnis

Kalbos ir autentiškumo patvirtinimas

1.   Ataskaitos, nuomonės, pastabos, patikinimo pareiškimai ir kiti dokumentai, kuriuos ketinama skelbti, rengiami visomis oficialiomis kalbomis.

2.   Visų dokumento kalbinių versijų autentiškumą savo parašu tvirtina pirmininkas.

25 Straipsnis

Perdavimas ir paskelbimas

Atsižvelgiant į Sutartis, ir ypač į EB sutarties 248 straipsnio 4 dalies ir EAEB sutarties 160C straipsnio 4 dalies nuostatas bei nepažeidžiant Finansinio reglamento nuostatų, Įgyvendinimo taisyklėse nustatomos Audito rūmų ataskaitų, taip pat jų nuomonių, pastabų, patikinimo pareiškimų ir kitų sprendimų perdavimo ir paskelbimo taisyklės.

III SKYRIUS

AUDITAS IR ATASKAITŲ, NUOMONIŲ, PASTABŲ BEI PATIKINIMO PAREIŠKIMŲ PARENGIMAS

26 Straipsnis

Audito taisyklės

1.   Audito Rūmai parengia išsamias audito, kurį jiems pavesta atlikti pagal Sutartis, atlikimo taisykles.

2.   Audito Rūmai auditą atlieka pagal savo veiklos programoje nustatytus tikslus.

27 Straipsnis

Pranešėjai

1.   Kiekvienos audito užduoties vykdymui audito grupė paskiria narį (-ius) eiti pranešėjo pareigas. Užduotims, apimančioms platesnę sritį nei nustatyta audito grupės veiklos sritis, pranešėjus atskirais nutarimais skiria Audito Rūmai.

2.   Audito Rūmai, paprašyti pateikti nuomonę, kaip apibrėžta EB sutarties 279 ir 280 straipsniuose ir EAEB sutarties 183 straipsnyje; taip pat EB sutarties 248 ir EAEB sutarties 160C straipsniuose, arba nusprendę pateikti pastabas, kaip numatyta EB sutarties 248 straipsnyje ir EAEB sutarties 160C straipsnyje, iš savo narių skiria pranešėją (-us), kuris (-ie) yra atsakingas (-i) už klausimo išnagrinėjimą ir atitinkamo dokumento projekto parengimą.

III DALIS

BENDROSIOS IR BAIGIAMOSIOS NUOSTATOS

28 Straipsnis

Trupmenomis išreikšti skaičiai

Šiose Darbo tvarkos taisyklėse trupmenomis išreikšti skaičiai suapvalinami iki sveikojo didesnio skaičiaus.

29 Straipsnis

Įgyvendinimo taisyklės

1.   Audito Rūmai savo narių balsų dauguma nustato šių Darbo tvarkos taisyklių įgyvendinimo taisykles.

2.   Įgyvendinimo taisyklės skelbiamos Audito Rūmų interneto tinklalapyje.

30 Straipsnis

Teisė susipažinti su dokumentais

Laikantis skaidrumo ir gero administravimo principų bei nepažeidžiant Finansinio reglamento 143 straipsnio 2 dalies ir 144 straipsnio 1 dalies nuostatų, visi Europos Sąjungos piliečiai ir fiziniai ar juridiniai asmenys, gyvenantys ar turintys registruotą buveinę valstybėje narėje, turi teisę susipažinti su Audito Rūmų dokumentais, atsižvelgiant į sąlygas, išdėstytas sprendime, kuriuo nustatomos vidaus taisyklės dėl prašymų leisti susipažinti su Audito Rūmų turimais dokumentais tvarkymo.

31 Straipsnis

Įsigaliojimas

Šios Darbo tvarkos taisyklės panaikina ir pakeičia Audito Rūmų 2002 m. sausio 31 d. priimtas taisykles.

Jos įsigalioja 2005 m. sausio 1 d.

32 Straipsnis

Paskelbimas

Šios Darbo tvarkos taisyklės skelbiamos Europos Sąjungos oficialiajame leidinyje.

Priimta Liuksemburge, 2004 m. gruodžio 8 d.

Audito Rūmų vardu

Pirmininkas

Juan Manuel FABRA VALLÉS

---